stanford-oval/wikipedia huggingface dataset:
พ.ศ. 2387

| --- | --- |
ศตวรรษ::  18  19  20
ปี::  2384  2385  2386  2387  2388  2389  2390
| --- | --- |
ปฏิทินสุริยคติไทย: 2387
ปฏิทินกริกอเรียน: 1844 MDCCCXLIV
Ab urbe condita: 2597
ปฏิทินอาร์มีเนีย: 1293 ԹՎ ՌՄՂԳ
ปฏิทินอัสซีเรีย: 6594
ปฏิทินบาไฮ: 0–1
ปฏิทินเบงกอล: 1251
ปฏิทินเบอร์เบอร์: 2794
ปีในรัชกาลอังกฤษ: 7 Vict. 1 – 8 Vict. 1
พุทธศักราช: 2388
ปฏิทินพม่า: 1206
ปฏิทินไบแซนไทน์: 7352–7353
ปฏิทินจีน: 癸卯年 (เถาะธาตุน้ำ) 4540 หรือ 4480     — ถึง — 甲辰年 (มะโรงธาตุไม้) 4541 หรือ 4481
ปฏิทินคอปติก: 1560–1561
ปฏิทินดิสคอร์เดีย: 3010
ปฏิทินเอธิโอเปีย: 1836–1837
ปฏิทินฮีบรู: 5604–5605
ปฏิทินฮินดู: 
 - วิกรมสมวัต: 1900–1901
 - ศกสมวัต: 1766–1767
 - กลียุค: 4945–4946
ปฏิทินโฮโลซีน: 11844
ปฏิทินอิกโบ: 844–845
ปฏิทินอิหร่าน: 1222–1223
ปฏิทินอิสลาม: 1259–1260
ปฏิทินญี่ปุ่น: Tenpō 15 / ศักราชโคกะ 1 (弘化元年)
ปฏิทินจูเช: N/A
ปฏิทินจูเลียน: กริกอเรียนลบ 12 วัน
ปฏิทินเกาหลี: 4177
ปฏิทินหมินกั๋ว: 68 ก่อน ROC 民前68年
กล่องนี้:  ดู คุย แก้
พุทธศักราช 2387 ใกล้เคียงกับ
เมษายน ค.ศ. 1844 - มีนาคม ค.ศ. 1845
มหาศักราช 1766
ผู้นำ

พระมหากษัตริย์: พระบาทสมเด็จพระนั่งเกล้าเจ้าอยู่หัว (21 กรกฎาคม พ.ศ. 2367 - 2 เมษายน พ.ศ. 2394)
เจ้าประเทศราช:
เจ้าผู้ครองนครเชียงใหม่: พระยาพุทธวงศ์
เจ้าผู้ครองนครลำพูน: เจ้าไชยลังกาพิศาลโสภาคย์คุณ
เจ้าผู้ครองนครลำปาง: พระยาน้อยอินท์
เจ้าผู้ครองนครน่าน: พระยามหาวงษ์
เจ้าผู้ครองนครแพร่: พระยาอินทวิไชย
เหตุการณ์

4 กรกฎาคม - หมอบรัดเลย์ออกหนังสือพิมพ์ฉบับแรกของไทยคือจดหมายเหตุบางกอกรีคอร์เดอร์
ค้นพบ ธาตุรูทีเนียม
วันเกิด

14 มีนาคม - พระเจ้าอุมแบร์โตที่ 1 แห่งอิตาลี (สวรรคต 29 กรกฎาคม พ.ศ. 2443)
22 พฤษภาคม - แมรี คาซาท จิตรกรคนสำคัญในสมัยอิมเพรสชั่นนิสม์ของสหรัฐอเมริกา
6 สิงหาคม - เจ้าชายอัลเฟรด ดยุกแห่งซัคเซิน-โคบวร์คและโกทา (สิ้นพระชนม์ 30 กรกฎาคม พ.ศ. 2443)
1 ธันวาคม - อเล็กซานดราแห่งเดนมาร์ก สมเด็จพระราชินีในสมเด็จพระเจ้าเอ็ดเวิร์ดที่ 7 (สวรรคต 20 พฤศจิกายน พ.ศ. 2468)
วันถึงแก่กรรม

8 มีนาคม - พระเจ้าคาร์ลที่ 14 โยฮัน แห่งสวีเดน (พระราชสมภพ 26 มกราคม พ.ศ. 2306)
พระยาปทุมเทพภักดี (ธน ณ สงขลา)

อำมาตย์โท พระยาปทุมเทพภักดี (ธน ณ สงขลา) เป็นผู้ว่าราชการจังหวัดตราดคนที่ 13 (6 กุมภาพันธ์ 2456 - 30 ตุลาคม 2463) และผู้ว่าราชการจังหวัดอุบลราชธานีคนที่ 15 (พ.ศ. 2465 - พ.ศ. 2469)
ประวัติ

พระยาปทุมเทพภักดี นามเดิมคือ ธน ณ สงขลา เป็นบุตรคนที่ 14 ของเจ้าพระยาวิเชียรคีรี (เม่น ณ สงขลา) หลังจบการศึกษาได้เข้ารับราชการเป็นปลัดอำเภอในหลายอำเภอในภาคใต้
พ.ศ. 2448 ได้รับบรรดาศักดิ์เป็นรองอำมาตย์เอก หลวงรักษ์นรกิจ ต่อมาในปี พ.ศ. 2465 ได้เลื่อนบรรดาศักดิ์และยศเป็นอำมาตย์ตรี พระตราษบุรีศรีสมุทรเขตต์ ต่อมาได้เลื่อนยศเป็นอำมาตย์โท ก่อนที่จะมาได้รับตำแหน่งที่จังหวัดตราด ท่านได้ดำรงตำแหน่งนายอำเภอไชยา (จังหวัดสุราษฏร์ธานี) สมัยที่ยังเรียกว่าอำเภอภุมเรียง ท่านรับราชการที่จังหวัดตราดได้ประมาณ 8 ปี ท่านมาในตำแหน่ง “ผู้ว่าราชการเมืองตราด” และจากไปในขณะที่ท่านอยู่ในตำแหน่ง “ผู้ว่าราชการจังหวัดตราด” เนื่องจากมีการประกาศเปลี่ยนแปลงคำว่า “เมือง” มาเป็น “จังหวัด” และ “ผู้ว่าราชการเมือง” มาเป็น “ผู้ว่าราชการจังหวัด” ในปี พ.ศ.2459 จากจังหวัดตราดท่านได้ย้ายไปเป็นปลัดมณฑลอุบลราชธานี และในปี พ.ศ. 2465 ได้เลื่อนบรรดาศักดิ์เป็นพระยาปทุมเทพภักดีศรีอุบลราชธานินทร์
ระหว่างดำรงตำแหน่งที่จังหวัดตราด พระยาตราษบุรีศรีสมุทร์เขตต์ได้ย้ายและสร้างสถานที่ราชการมากมาย บางแห่งสามารถใช้ประโยชน์ต่อมาได้อีกหลายสิบปี เช่น สถานีตำรวจภูธรประจำจังหวัด ที่ว่าการอำเภอเขาสมิง ที่ว่าการป่าไม้จังหวัดตราด เป็นต้น รวมทั้งสร้างบ้านพักราชการฝ่ายต่างๆอีกหลายแห่ง
“ตราษบุรีศรีสมุทร์เขตต์” หมายถึง เจ้าเมืองตราดผู้เป็นมิ่งขวัญแห่งเมืองชายทะเล
พระยาปทุมเทพภักดี ถึงแก่กรรมด้วยโรคชรา เมื่อวันที่ 17 พฤษภาคม พ.ศ. 2499 สิริอายุรวม 77 ปี
สร้างโรงเรียนตราษตระการคุณ

ในปี พ.ศ. 2461 พระตราษบุรีศรีสมุทร์เขตต์ (ธน ณ สงขลา) ผู้ว่าราชการจังหวัดตราดคนใหม่ได้พิจารณาเห็นว่าโรงเรียนเวฬุสุนทรการไม่เหมาะที่จะเป็นโรงเรียนตัวอย่างประจำจังหวัดตราดจึงเรี่ยไรเงินจากข้าราชการ พ่อค้า ประชาชน ก่อสร้างอาคารเรียนขึ้นใหม่ ใกล้กับสโมสรเสือป่า (ปัจจุบันคือที่ว่าการอำเภอเมือตราดหลังเก่า) ปี พ.ศ. 2463 ใช้เวลาก่อสร้างประมาณ 3 ปีเศษ รวมค่าก่อสร้าง 4,670.50 บาท และได้ทำพิธีเปิดเมื่อวันที่ 21 มีนาคม พ.ศ. 2463 โดยเจ้าพระยาธรรมศักดิ์มนตรี เสนาบดีกระทรวงธรรมการ (กระทรวงศึกษาธิการ) เป็นประธาน และให้นามโรงเรียนนี้ว่า โรงเรียนตราษตระการคุณ อันเป็นมงคลนาม และเป็นอนุสรณ์แด่พระตราษบุรีศรีสมุทรเขตต์ (ธน ณ สงขลา) ซึ่งเป็นกำลังสำคัญในการสร้างอาคารเรียนหลังนี้ อาคารเรียนที่สร้างขึ้นเป็นอาคารไม้ใต้ถุนสูง ภายในโล่ง จุนักเรียนได้ 160 คน การเรียนการสอนแบ่งเป็นระดับประถมศึกษา คือ ป.1 - ป.4 กับระดับมัธยมศึกษา คือ ม.1 - ม.3 (เทียบเท่า ป.5 - ป.7 ในสมัยต่อมา)
“ตราษตระการคุณ” หมายถึง ผลงานแห่งความเกื้อกูลอันงดงานของพระตราษบุรีศรีสมุทร์เขตต์
พ.ศ. 2391

| --- | --- |
ศตวรรษ::  18  19  20
ปี::  2388  2389  2390  2391  2392  2393  2394
| --- | --- |
ปฏิทินสุริยคติไทย: 2391
ปฏิทินกริกอเรียน: 1848 MDCCCXLVIII
Ab urbe condita: 2601
ปฏิทินอาร์มีเนีย: 1297 ԹՎ ՌՄՂԷ
ปฏิทินอัสซีเรีย: 6598
ปฏิทินบาไฮ: 4–5
ปฏิทินเบงกอล: 1255
ปฏิทินเบอร์เบอร์: 2798
ปีในรัชกาลอังกฤษ: 11 Vict. 1 – 12 Vict. 1
พุทธศักราช: 2392
ปฏิทินพม่า: 1210
ปฏิทินไบแซนไทน์: 7356–7357
ปฏิทินจีน: 丁未年 (มะแมธาตุไฟ) 4544 หรือ 4484     — ถึง — 戊申年 (วอกธาตุดิน) 4545 หรือ 4485
ปฏิทินคอปติก: 1564–1565
ปฏิทินดิสคอร์เดีย: 3014
ปฏิทินเอธิโอเปีย: 1840–1841
ปฏิทินฮีบรู: 5608–5609
ปฏิทินฮินดู: 
 - วิกรมสมวัต: 1904–1905
 - ศกสมวัต: 1770–1771
 - กลียุค: 4949–4950
ปฏิทินโฮโลซีน: 11848
ปฏิทินอิกโบ: 848–849
ปฏิทินอิหร่าน: 1226–1227
ปฏิทินอิสลาม: 1264–1265
ปฏิทินญี่ปุ่น: ศักราชโคกะ 5 / ศักราชเคเอ 1 (嘉永元年)
ปฏิทินจูเช: N/A
ปฏิทินจูเลียน: กริกอเรียนลบ 12 วัน
ปฏิทินเกาหลี: 4181
ปฏิทินหมินกั๋ว: 64 ก่อน ROC 民前64年
กล่องนี้:  ดู คุย แก้
พุทธศักราช 2391 ใกล้เคียงกับ
เมษายน ค.ศ. 1848 - มีนาคม ค.ศ. 1849
ค.ศ. 1848 เป็นปีอธิกสุรทินที่วันแรกเป็นวันเสาร์ตามปฏิทินเกรกอเรียน
ค.ศ. 1849 เป็นปีปกติสุรทินที่วันแรกเป็นวันจันทร์ตามปฏิทินเกรกอเรียน
มหาศักราช 1770
ปีวอก สัมฤทธิศก จุลศักราช 1210 (วันที่ 13 เมษายน เป็นวันเถลิงศก)
ผู้นำ

พระมหากษัตริย์: พระบาทสมเด็จพระนั่งเกล้าเจ้าอยู่หัว (21 กรกฎาคม พ.ศ. 2367 - 2 เมษายน พ.ศ. 2394)
เจ้าประเทศราช:
เจ้าผู้ครองนครน่าน: พระยามหาวงษ์
เจ้าผู้ครองนครแพร่: พระยาพิมพิสารราชา
จักรพรรดิจีน: จักรพรรดิเต้ากวัง (3 ตุลาคม พ.ศ. 2363 - 25 กุมภาพันธ์ พ.ศ. 2393)
เหตุการณ์

29 พฤษภาคม - วิสคอนซินถูกประกาศให้เป็นรัฐที่ 30 ของสหรัฐอเมริกาอย่างเป็นทางการ
11 กรกฎาคม - สถานีรถไฟวอเตอร์ลูในลอนดอน เริ่มเปิดให้บริการเป็นครั้งแรก
3 พฤศจิกายน - เนเธอร์แลนด์ประกาศใช้รัฐธรรมนูญฉบับใหม่ ซึ่งจำกัดพระราชอำนาจของพระมหากษัตริย์
7 พฤศจิกายน - ซาคารี เทย์เลอร์ ได้รับเลือกตั้งในการเลือกตั้งประธานาธิบดีแห่งสหรัฐอเมริกา
20 ธันวาคม - นโปเลียนที่ 3 ขึ้นดำรงตำแหน่งประธานาธิบดีแห่งสาธารณรัฐที่ 2 ของฝรั่งเศส
4 มีนาคม (ค.ศ. 1849) - ซาคารี เทย์เลอร์ เข้ารับตำแหน่งเป็นประธานาธิบดีคนที่ 12 ของสหรัฐอเมริกา
29 มีนาคม (ค.ศ. 1849) - สหราชอาณาจักรผนวกรัฐปัญจาบที่อยู่ระหว่างอินเดียกับปากีสถาน เข้าเป็นส่วนหนึ่งของอาณานิคม
แมกซ์ เบซเซล นักหมากรุกชาวเยอรมัน คิดค้นปัญหาควีนแปดตัว
วันเกิด

18 มกราคม (ค.ศ. 1849) - เอ็ดมันด์ บาร์ตัน นายกรัฐมนตรีคนแรกของออสเตรเลีย (ถึงแก่กรรม 7 มกราคม พ.ศ. 2462)
22 มกราคม (ค.ศ. 1849) - ออกุสต์ สตรินเบิร์ก นักเขียนและจิตรกรชาวสวีเดน (ถึงแก่กรรม 14 พฤษภาคม พ.ศ. 2455)
18 กุมภาพันธ์ (ค.ศ. 1849) - อเล็กซานเดอร์ คีลแลนด์ นักเขียนชาวนอร์เวย์ (ถึงแก่กรรม 6 เมษายน พ.ศ. 2449)
7 มีนาคม (ค.ศ. 1849) - ลูเทอร์ เบอร์แบงก์ นักชีววิทยาและนักพฤกษศาสตร์ชาวอเมริกัน (ถึงแก่กรรม 11 เมษายน พ.ศ. 2469)
3 กรกฎาคม(ค.ศ. 1848) - พระพุทธวิถีนายก (บุญ ขันธโชติ) อดีตเจ้าอาวาสวัดกลางบางแก้ว (ละสังขาร 30 มีนาคม พ.ศ. 2478)
วันถึงแก่กรรม

13 ธันวาคม - พระเจ้าบรมวงศ์เธอ พระองค์เจ้าไกรสร กรมหลวงรักษ์รณเรศ (หม่อมไกรสร) พระราชโอรสในพระบาทสมเด็จพระพุทธยอดฟ้าจุฬาโลก และ เจ้าจอมมารดาน้อยแก้ว (ประสูติ 26 ธันวาคม พ.ศ. 2334)
18 ธันวาคม - เบอร์นาร์ด โบลซาโน นักคณิตศาสตร์และนักปรัชญาชาวเช็ก (เกิด 5 ตุลาคม พ.ศ. 2324)
7 พฤศจิกายน: การเลือกตั้งประธานาธิบดีที่จัดขึ้นทุกรัฐในวันเดียวกันเป็นครั้งแรกในสหรัฐอเมริกา
ฟังก์ชันซิกมอยด์

ฟังก์ชันซิกมอยด์ (เกน 5)
ฟังก์ชันซิกมอยด์ (sigmoid function) เป็นฟังก์ชันจำนวนจริงที่แสดงโดยสูตรดังต่อไปนี้
โดยในที่นี้  a เรียกว่าเกน (gain) ฟังก์ชันซิกมอยด์ใช้ในการจำลองคุณสมบัติของเซลล์ประสาททางชีวภาพ
ฟังก์ชันซิกมอยด์ในความหมายเชิงแคบหมายถึง ฟังก์ชันซิกมอยด์มาตรฐาน (standard sigmoid function) นั่นคือ
ปัจจุบันนิยมใช้เป็นฟังก์ชันกระตุ้นภายในโครงข่ายประสาทเทียมสำหรับการเรียนรู้เชิงลึก
ชื่อเรียก

ซิกมอยด์ (sigmoid) หรือเรียกว่าเส้นโค้งซิกมอยด์ (sigmoid curve) หมายถึงรูปร่างที่คล้ายกับตัวอักษรกรีก ซิกมา อย่างไรก็ตาม อักษรซิกมานั้นเมื่ออยู่ในกลางคำจะเขียนเป็น σ แต่ในที่นี้หมายถึงรูป ς ซึ่งปรากฏเมื่ออยู่ท้ายคำ
ฟังก์ชันซิกมอยด์มาตรฐานเป็นฟังก์ชันผกผันของฟังก์ชันลอจิต และในไลบรารีการคำนวณเชิงตัวเลขบางไลบรารีสำหรับการประมวลผลทางสถิติยังมีการเรียกชื่อฟังก์ชันซิกมอยด์มาตรฐานว่าเป็นฟังก์ชัน เอกซ์พิต (expit)
สมบัติ

ฟังก์ชันซิกมอยด์เป็นฟังก์ชันทางเดียวแบบต่อเนื่องในช่วง  (-\infty ,\infty )\rightarrow (0,1) โดยมี จุดเปลี่ยนเว้าเพียงจุดเดียว
มีเส้นตรง  y=0 และ  y=1 เป็นเส้นกำกับ
และเมื่อ  x=0 จะได้ว่า
นั่นคือมีจุดเปลี่ยนเว้าเป็น  (0,{\frac {1}{2}}) กราฟของฟังก์ชันซิกมอยด์มีจุดสมมาตรอยู่ที่  (0,{\frac {1}{2}}) นั่นคือ  \varsigma _{a}(x)-{\frac {1}{2}} เป็นฟังก์ชันคี่ซึ่งเป็นไปตาม  \varsigma _{a}(-x)=1-\varsigma _{a}(x)
ฟังก์ชันผกผันของฟังก์ชันซิกมอยด์สามารถแสดงเป็นฟังก์ชันลอจิตดังนี้
อนุพันธ์อันดับ 1 และ 2 คือ
ซึ่งสามารถแสดงได้ในรูปอย่างง่ายโดยใช้ฟังก์ชันซิกมอยด์เอง
เมื่อเข้าฟังก์ชันลอการิทึมธรรมชาติแล้วหาอนุพันธ์จะได้เป็นดังนี้
ฟังก์ชันซิกมอยด์มาตรฐาน
ภาควิชาภูมิสถาปัตยกรรม

คณะและมหาวิทยาลัยที่เปิดสอนภาควิชาภูมิสถาปัตยกรรมในประเทศไทย
ภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย
ภาควิชาภูมิสถาปัตยกรรม คณะสถาปัตยกรรมศาสตร์และการออกแบบ มหาวิทยาลัยเทคโนโลยีพระจอมเกล้าธนบุรี
ภาควิชาภูมิสถาปัตยกรรม คณะสถาปัตยกรรมศาสตร์ มหาวิทยาลัยเกษตรศาสตร์
ภาควิชาภูมิสถาปัตยกรรม คณะสถาปัตยกรรมศาสตร์และการออกแบบสิ่งแวดล้อม มหาวิทยาลัยแม่โจ้
ภาควิชาภูมิสถาปัตยกรรมศาสตร์ คณะสถาปัตยกรรมศาสตร์และการผังเมือง มหาวิทยาลัยธรรมศาสตร์
ภาควิชาภูมิสถาปัตยกรรมศาสตร์ คณะสถาปัตยกรรมศาสตร์ผังเมือง และนฤมิตรศิลป์ มหาวิทยาลัยมหาสารคาม
ยุทธการบนน้ำแข็ง

ยุทธการบนน้ำแข็ง เกิดขึ้นเมื่อวันที่ 5 เมษายน ค.ศ. 1242 เป็นการสู้รบระหว่างสาธารณรัฐนอฟโกรอดกับนักรบครูเสดที่นำโดยภาคีลิโวเนีย ยุทธการครั้งนี้เป็นส่วนหนึ่งของสงครามครูเสดตอนเหนือ และเป็นที่รู้จักจากการสู้รบบนทะเลสาบไปปัสที่เป็นน้ำแข็ง
สงครามครูเสดตอนเหนือเป็นการทัพของนักรบครูเสดต่อผู้นับถือลัทธินอกศาสนาในดินแดนบอลติก ในปี ค.ศ. 1236 สมเด็จพระสันตะปาปาเกรกอรีที่ 9 ประกาศสงครามกับชาวสลาฟ โดยเฉพาะสาธารณรัฐปัสคอฟและสาธารณรัฐนอฟโกรอด แต่ในปีเดียวกัน อัศวินภราดรภาพลิโวเนียแห่งดาบพ่ายให้กับชาวสโมจิเทียในยุทธการที่ซัลเลอ ความพ่ายแพ้ดังกล่าวทำให้ภราดรภาพลิโวเนียกลายสภาพเป็นส่วนหนึ่งของอัศวินทิวทอนิกและกลายเป็นภาคีลิโวเนีย ในปี ค.ศ. 1240 อัศวินทิวทอนิกตีเมืองปัสคอฟ อิสบอสก์และโคปอรีย์ ซึ่งเป็นเมืองที่อยู่ใกล้กับนอฟโกรอด ด้านนอฟโกรอดเรียกตัวอเล็กซานเดอร์ เนฟสกีที่ถูกเนรเทศให้กลับมาปกป้องเมือง อเล็กซานเดอร์ยึดเมืองปัสคอฟและโคปอรีย์คืนได้ในปีต่อมา
ฤดูใบไม้ผลิ ค.ศ. 1242 อัศวินทิวทอนิกปะทะกับทัพอเล็กซานเดอร์ใกล้เมืองดอร์ปัต (เมืองตาร์ตูในปัจจุบัน) อเล็กซานเดอร์ตัดสินใจถอยทัพไปที่ฝั่งตะวันออกของทะเลสาบไปปัส โดยมีทัพลิโวเนียตามมา การประมาณการขั้นต่ำของทัพลิโวเนียอยู่ที่ 2,600 คน ส่วนใหญ่เป็นอัศวินเยอรมัน-เดนมาร์กและทหารราบเอสโตเนีย ในขณะที่ทัพอเล็กซานเดอร์อยู่ที่ 5,000 คน การสู้รบเริ่มขึ้นเมื่อทัพลิโวเนียซึ่งมีอัศวินเป็นทัพหน้าเป็นฝ่ายบุกเข้าหา ในช่วงเวลาที่ทั้งสองฝ่ายสู้กันในระยะประชิด อเล็กซานเดอร์และอันเดรย์ ยาโรสลาวิช น้องชายที่ตั้งทัพอยู่ที่ปีกทั้งสองข้างเข้าล้อมทัพลิโวเนีย การสู้รบจบลงเมื่อทัพลิโวเนียบางส่วนฝ่าวงล้อมและหลบหนี ในขณะที่บางส่วนที่กำลังรบติดพันอยู่ถูกสังหาร
ผลของยุทธการครั้งนี้ทำให้การขยายดินแดนทางตะวันออกของอัศวินทิวทอนิกสิ้นสุดลง และเกิดพรมแดนถาวรระหว่างดินแดนที่นับถือนิกายโรมันคาทอลิกกับอีสเทิร์นออร์ทอดอกซ์ ในปี ค.ศ. 1574 คริสตจักรรัสเซียออร์ทอดอกซ์ประกาศในอเล็กซานเดอร์เป็นนักบุญ เหตุการณ์ยุทธการบนน้ำแข็งได้รับการสร้างเป็นภาพยนตร์ในปี ค.ศ. 1938 ในชื่อ อะเลคซันดร์ เนฟสกี กำกับโดยเซียร์เกย์ ไอเซนสไตน์
ยุทธการที่โอเฟอร์โลน

แม่แบบ:Campaignbox Siegfried Lineแม่แบบ:Campaignbox Liberation of the Netherlands
ยุทธการที่โอเฟอร์โลน เป็นการสู้รบในสงครามโลกครั้งที่สอง ระหว่างกองทัพฝ่ายสัมพันธมิตรกับกองทัพเยอรมัน ซึ่งเกิดขึ้นภายในและบริเวณรอบ ๆ หมู่บ้านโอเฟอร์โลน ทางตะวันออกเฉียงใต้ของเนเธอร์แลนด์ ระหว่างวันที่ 30 กันยายน ถึง 18 ตุลาคม ค.ศ. 1944 การสู้รบครั้งนี้ ซึ่งส่งผลทำให้ฝ่ายสัมพันธมิตรได้รับชัยชนะ ซึ่งเกิดมาจากภายหลังฝ่ายสัมพันธมิตรเปิดฉากปฏิบัติการเอนทรี ฝ่ายสัมพันธมิตรได้เดินหน้าเพื่อปลดปล่อยเมืองแฟ็นราย
พิกเซล (วงดนตรี)

สำหรับความหมายอื่น ดูที่ พิกเซล (แก้ความกำกวม)
| พิกเซล Pixel |
| --- | --- |
ชื่อเกิด: พิกเซล
ที่เกิด:  ประเทศไทย
แนวเพลง: ป็อปร็อค
ช่วงปี: พ.ศ. 2551 - 2553
ค่ายเพลง: อาร์เอส

สมาชิก: ธัญญธร สุขเสถียร (ณัฐฐ์)  วินัย รัศมีจันทร์ (บิ๊ก) ภูมิธนากรณ์ โชติธนภักดี (โบ๊ท) จักรกฤษณ์ ทองอยู่เลิศ (ท็อป)

อดีตสมาชิก: เอกอนันต์ สุวิชาวัฒนนันท์ (ธง)

เว็บไซต์: Officialfanpage
พิกเซล (อังกฤษ: Pixel) คือวงดนตรีที่ก่อตั้งในปีพ.ศ. 2551 โดยมีนักร้องนำหญิง และนักดนตรีชาย มีผลงานเพลงกับสังกัดอาร์เอส
ประวัติ

พิกเซล (อังกฤษ: Pixel) วงดนตรีที่มีใจรักและมีความฝันที่จะแจ้งเกิดในวงการเพลงอย่างเต็มตัว สำหรับวงร็อกอย่าง Pixel (พิกเซล) ซึ่งประกอบไปด้วย ณัฐฐ์-ธัญญธร สุขเสถียร (ร้องนำ), บิ๊ก-วินัย รัศมีจันทร์ (กีตาร์), ธง-เอกอนันต์ สุวิชาวัฒนนันท์ (กีตาร์), โบ๊ท-ภูมิธนากรณ์ โชติธนภักดี (เบส) และ ท็อป-จักรกฤษณ์ ทองอยู่เลิศ (กลอง)
ซึ่งทั้ง 5 คน มีจุดเริ่มต้นเดียวกัน จากใจที่รักทางด้านดนตรีและเสียงเพลง โดยอาศัยการฝึกซ้อม ความมุ่งมั่นในการเก็บเกี่ยวประสบการณ์บนถนนสายดนตรีจนประสบความสำเร็จ ซึ่งอัลบั้มชุดนี้ถือได้ว่าเป็นอัลบั้มที่มาจากความตั้งใจ เลยทำให้พวกเขาได้มีอัลบั้มมาให้ทุกคนได้ฟังกัน กับอัลบั้มแรกที่มีชื่อเดียวกับวง Pixel
อัลบั้มชุดแรก ภายใต้การดูแลของโปรติวเซอร์ องอาจ สิงห์ลำพอง ออกวางจำหน่ายในรูปแบบซีดี วีซีดีคาราโอเกะ เมื่อวันที่ 25 พฤศจิกายน พ.ศ. 2551 โดบมีเพลงที่สร้างชื่อเสียงให้กับวงคือเพลง "รู้ว่ามีอยู่ก็สายไป" และเพลง "ไม่รู้หรือไม่รัก"
ปัจจุบันได้หมดสัญญากับทางค่ายแล้ว สมาชิกในวงได้รวมตัวกันร้องเพลงตามสถานที่ต่างๆ เช่น ตามร้านอาหาร หรือตามสถานที่เที่ยวกลางคืน โดยสมาชิกเหลือเพียง 4 คน
ผลงาน > สตูดิโออัลบั้ม

| อัลบั้ม | รายละเอียดอัลบั้ม | รายชื่อเพลง |
| --- | --- | --- |
| 1 | อัลบั้ม ชื่อ: Pixel  ประเภท: CD, VCD คาราโอเกะ และ ดิจิตอลดาวน์โหลด  สังกัด: R.S.  25 พฤศจิกายน พ.ศ. 2551 |  รู้ว่ามีอยู่ก็สายไป  ไม่รู้หรือไม่รัก  ไม่เข็ด  อยากให้เธอลืมตัว  เปลี่ยนไปนะ  ไม่มีใครโชคร้ายทุกวัน  ดินกับน้ำ-ใจกับรัก  รักฉันให้มากกว่านี้ก็พอ  อยากฟังแล้ว  เพลงนี้ให้เธอ |
แหล่งข้อมูลอื่น

Pixel band Officialfanpage
มาทันเวลาพอดี

| "มาทันเวลาพอดี"> เพลงโดยมุก วรนิษฐ์.จากอัลบั้มเพลงประกอบละครซีรีส์ Ugly Duckling รักนะเป็ดโง่ |
| --- | --- |
วางจำหน่าย: 9 มิถุนายน พ.ศ. 2558
แนวเพลง: อะคูสติกส์ ป็อป ,ป็อปร็อก
ความยาว: 2:28
ค่ายเพลง: จีเอ็มเอ็มทีวี เรคคอร์ดส (จีเอ็มเอ็ม แกรมมี่)
ผู้ประพันธ์เพลง: เหมือนเพชร อำมะระ

มิวสิกวิดีโอ
"มาทันเวลาพอดี" ที่ยูทูบ
 
"มาทันเวลาพอดี" เป็นซิงเกิลในปี พ.ศ. 2558 และเพลงประกอบละครซีรีส์ Ugly Duckling รักนะเป็ดโง่ และมุก-วรนิษฐ์ ถาวรวงศ์ ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศุภวัฒน์ เพช็รบุรี ออกจำหน่ายในวันที่ 9 มิถุนายน พ.ศ. 2558
การตอบรับ

เพลง "มาทันเวลาพอดี" ติดอันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 26 กรกฎาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 16
ซี้ดเอฟเอ็ม ชาร์ตท็อป 20: 5
อีเอฟเอ็ม ชาร์ต 94 ท็อป แอรเพลย์: 11
FM ONE 103.5 CHART ONE TO TEN: 9
พระเจ้าภรตจักรพรรดิ

| ภรตะ |
| --- | --- |
พระเจ้าจักรพรรดิ (จักรพรรดิของจักรวาล)
รูปปั้นภรตะที่เขาจันทรคีรี ศรวัณเพลโคละ
สืบทอดตำแหน่งโดย: พระเจ้าสาคร
สีกาย: ทอง
ข้อมูลส่วนบุคคล
เกิด: อโยธยา
เสียชีวิต: เขาไกรลาศ
คู่ครอง: พระนางสุภัตรา
บุตร - ธิดา: มาริจี, อรกากีรติ
บิดา-มารดา: พระฤษภนาถ (บิดา) ยสวัสตี (นามอื่น: นันทะ และ สุมังคลา) (มารดา)
ภรตจักรวรรติน หรือ ภรตะ เป็นพระเจ้าจักรพรรดิของอวสรรปิณี (ครึ่งวัฏจักรเวลาปัจจุบันตามจักรวาลวิทยาเชน) พระองค์เป็นบุตรคนโตของพระอาทินาถ ตีรถังกรองค์แรกของศาสนาเชน ตามที่ระบุไว้ในปุราณะของเชนและฮินดูบอกว่า ชื่อเก่าแก่ของดินแดนอินเดียทั้ง “ภารตวรศะ”, “ภารตะ” หรือ “ภารตภูมิ” ตั้งตามชื่อของพระภรตะ พระองค์มีบุตรสองคนกับพระนางสุนันทาคืออรกากีรติ และ มาริจี พระองค์ปกครองโลกทั้งหกส่วนและต่อสู้กับพระพาหุพลี น้องชายของพระองค์เองเพื่อปกครองเมืองที่เหลือเมืองสุดท้าย
งานเขียนของเชนระบุว่าพระเจ้าภรตจักรพรรดิเป็นผู้ริเริ่มตั้งวรรณะพราหมณ์ ในคัมภีร์ของนิกายทิคัมพรระบุว่าท้ายที่สุด พระภรตะได้ละทิ้งชีวิตทางโลก และออกบวชจนเข้าถึงเกวลญาณ (สัพพัญญู) แต่ในคัมภีร์ของเศวตามพรระบุว่าไม่ได้สละชีวิตทางโลก แต่เข้าถึงเกวลญาณหลังบิดาของพระองค์เสียชีวิต
การออกผนวช

คัมภีร์ของเชนระบุว่า วันหนึ่งภรตะพบผมหงอกของตนและเชื่อว่าเป็นสัญญาณถึงอายุที่มากขึ้นและความไม่เที่ยง ทันใดนั้นภรตะก็ตัดสินใจออกบวชเป็นสงฆ์ในศาสนาเชน ด้วยการค่อย ๆ ตัดกิเลสและละทิ้งทางโลก ในที่สุดพระภรตะก็สามารถกำจัดกรรมอันไม่เป็นมิตรของตนได้ภายใน “อันตรมุหูรตะ” (antaramuhūrta - น้อยกว่า 48 นาที) และเข้าถึงเกวลญาณ
ศาสนสถาน

เชนสถานบางแห่งมีรูปเคารพของพระภรตจักรพรรดิในลักษณะบองนักบวชเชน เช่นที่ศรวัณเพลโคละ กูทัลมานิกยัมไชนมนเทียร (Koodalmanikyam Temple) ในรัฐเกรละนั้นดั้งเดิมเป็นเชนสถานที่มีพระภรตจักรพรรดิเป็นเทพเจ้าหลัก เมื่อเดือนพฤษภาคม ค.ศ. 2017 รูปปั้นของพระภรตะที่สูงที่สุดได้สร้างขึ้นในมงคลคีรี (ศรีเกษตรภรตะ) ในเมืองสาคร รัฐมัธยประเทศ ประเทศอินเดีย มีความสูง 45 ฟุต (รวมฐานซึ่งสูง 12 ฟุต) น้ำหนักกว่า 59 ตัน ถึงแม้ว่าแรกเริ่มเดิมทีตั้งใจจะสร้างรูปปั้นที่สูงถึง 57 ฟุต รวมฐานซึ่งสูง 12 ฟุต น้ำหนักกว่า 100 ตัน แต่ชิ้นส่วนของรูปปั้ปนนั้นเสียหายก่อนจึงสร้างรูปปั้นที่ขนาดเล็กกว่าแทน
งานเขียน

อาทิปุราณะ (ศตวรรษที่ 10) เป็นคัมภีร์เชนที่ระบุถึงชีวิต 10 ชาติของตีรถังกรองค์แรก พระฤษภนาถ และบุตรทั้งสองคือพระภรตะและพระพาหุพลี
ภรเตศไวภวะ หรือ ภรเตศวร จาริเต เล่าเรื่องราวชีวิตของพระภรตะ เขีนขึ้นในศตวรรษที่ 16 โดยรัตนกรวรรณี
พระนางอินซู

| พระนางอินซู |
| --- | --- |

พระวรชายาในมกุฎราชกุมารแห่งโชซอน
ดำรงพระยศ: พ.ศ. 1998 – 2 กันยายน พ.ศ. 2000
พระพันปีหลวงแห่งโชซ็อน
ดำรงพระยศ: 31 ธันวาคม พ.ศ. 2012 – 20 มกราคม พ.ศ. 2037 (24 ปี 20 วัน)
ก่อนหน้า: พระนางช็องฮี
ถัดไป: พระนางช็องฮย็อน
ผู้สำเร็จราชการแทนพระองค์แห่งโชซ็อน
ระหว่าง: 31 ธันวาคม พ.ศ. 2012 – พ.ศ. 2020 กับ พระนางช็องฮี
พระมหากษัตริย์: พระเจ้าซ็องจง

พระราชสมภพ: 8 กันยายน พ.ศ. 1980
สวรรคต: 27 เมษายน พ.ศ. 2047 (66 ปี 231 วัน) พระราชวังคย็องบก
พระสวามี: เจ้าชายรัชทายาทอึยกย็อง
พระราชบุตร: เจ้าชายว็อลซาน   เจ้าหญิงมย็องซุก   พระเจ้าซ็องจงแห่งโชซ็อน
ราชวงศ์: โชซอน
พระพันปีหลวงอินซู ตระกูลฮัน (소혜왕후 한씨,8 กันยายน พ.ศ. 1980 – 27 เมษายน พ.ศ. 2047) หรือ พระมเหสีโซฮเย พระวรชายาใน เจ้าชายรัชทายาทอึยกย็อง พระราชมารดาใน พระเจ้าซ็องจง และเป็นพระอัยยิกาใน ย็อนซันกุน และ พระเจ้าชุงจง ถือได้ว่าพระนางเป็นหนึ่งในสตรีที่ทรงอำนาจและอิทธิพลที่สุดคนหนึ่งในสมัยราชวงศ์โชซ็อน
พระราชประวัติ

พระพันปีหลวงอินซู เสด็จพระราชสมภพเมื่อวันที่ 8 กันยายน พ.ศ. 1980 ในรัชสมัย พระเจ้าเซจงมหาราช เป็นธิดาของฮันฮว็อก รองอัครมหาเสนาบดีในรัชสมัยพระเจ้าเซโจ
เสกสมรส

ต่อมาเสกสมรสกับ องค์ชายโทว็อน อีจางหรือต่อมาคือ เจ้าชายรัชทายาทอึยกย็อง พระราชโอรสพระองค์ใหญ่ใน พระเจ้าเซโจ กับ พระนางช็องฮี มีพระราชโอรส 2 พระองค์ และพระธิดา 1 พระองค์ ได้แก่ องค์ชายวอลซาน,องค์หญิงมยองซุก และ องค์ชายชาซาน ซึ่งต่อมาได้ขึ้นเป็นพระราชาองค์ที่ 9 แห่งโชซอน พระนามว่าพระเจ้าซ็องจง
พระพันปีและผู้สำเร็จราชการ

หลังจากที่พระองค์มีพระประสูติกาลองค์ชายชาซาน ไม่นานนักก็ได้มีเหตุการณ์ที่ไม่คาดฝันขึ้นเมื่อ เจ้าชายรัชทายาทอึยกย็อง ได้ประชวรสวรรคต พระนางจึงต้องพ้นจากตำแหน่งและเสด็จออกไปอยู่นอกวังเมื่อพระชนมายุได้ 20 ชันษา ทำให้พระนางต้องเลี้ยงพระโอรสทั้งสองอยู่นอกวังเป็นเวลา 12 ปี จนองค์ชายชาซานโอรสองค์เล็กของพระนางขึ้นครองราชย์เป็น พระเจ้าซ็องจง พระราชาองค์ที่ 9 แห่งโชซอนพระนางจึงได้คืนสู่ตำแหน่งโดยได้รับการสถาปนาเป็นพระพันปีหลวงแห่งโชซอนมีพระนามว่า พระพันปีหลวงยินซู แห่งโชซอนขณะมีพระชนม์มายุได้ 32 ชันษา ซึ่งคำว่า “อินซู” มากจากคำนำหน้าของชื่อเต็มพระนางคือ "อินซู ฮวีซุก มยองอี โซฮเย วังฮู" ส่วนสวามีของพระนาง เจ้าชายรัชทายาทอึยกย็อง ก็ได้รับการสถาปนาพระอัฐิเป็นพระเจ้าท็อกจงมีศักดิ์เทียบเท่ากษัตริย์ในเวลานี้พระนางได้เป็นผู้สำเร็จราชการแห่งโซซอนร่วมกับพระอัยยิกาจองฮีพระสัสสุของพระนาง พระพันปีอินซูนั้นทรงมีอิทธิพลอย่างมากในราชสำนัก พระนางทรงแทรกแซงราชกิจของพระเจ้าซองจง ตลอดรัชกาลเหตุการณ์ที่ถือว่าเกรียวกราวมาก และเป็นเหตุการณ์บทเรียนในประวัติศาสตร์ที่คนรุ่นหลังต้องกล่าวถึงก็คือคดีการประหาร พระมเหสียุน สืบเนื่องจากมเหสียุนทำพระพักตร์พระเจ้าซองจงเป็นแผล ซึ่งตามกฏของราชสำนักแล้ว ถือว่าเป็นเรื่องผิดร้ายแรง เข้าข่ายปลงพระชนม์กษัตริย์กันเลยทีเดียว พระพันปีอินซูพิโรธมาก จึงผลักดันให้พระเจ้าซองจงปลดมเหสียุน และขับออกจากวัง ใน ค.ศ. 1479 และเมื่อจับได้ว่า อดีตมเหสียุน ยังมีฐานอำนาจ จึงสั่งให้พระเจ้าซองจงออกพระราชโองการประหารอดีตมเหสียุน ใน ค.ศ. 1482
สวรรคต

พระนางอินซูทรงถูกพระเจ้ายอนซัน ผู้เป็นพระนัดดาของพระนางสำเร็จโทษ ในปี ค.ศ.1504 เนื่องจากพระนางเป็นผู้อยู่เบื้องหลังการประหารชีวิตอดีตพระมเหสียุน พระมารดาของพระเจ้ายอนซัน
พิกุล

| พิกุล |
| --- | --- |

ดอกพิกุล
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: อันดับกุหลาบป่า Ericales
วงศ์:: วงศ์พิกุล Sapotaceae
สกุล:: Mimusops Mimusops L.
สปีชีส์:: Mimusops elengi
ชื่อทวินาม
Mimusops elengi L.

พิกุล (ชื่อวิทยาศาสตร์: Mimusops elengi) เป็นไม้ยืนต้น มีดอกหอม สีขาว มีชื่อพื้นเมืองอื่น ๆ คือ แก้ว (เชียงใหม่) ซางดง (ลำปาง) ตันหยง (นราธิวาส)
สัญลักษณ์

ต้นพิกุลเป็นพันธุ์ไม้มงคลพระราชทานประจำจังหวัดลพบุรี และเป็นต้นไม้ประจำเขตมีนบุรี ในกรุงเทพมหานคร ส่วนดอกพิกุลเป็นดอกไม้ประจำจังหวัดกำแพงเพชร จังหวัดยะลา และจังหวัดลพบุรี และเป็นดอกไม้ประจำโรงเรียน ดังนี้
โรงเรียนราชินี
โรงเรียนราชินีบน
โรงเรียนสตรีวิทยา ๒
โรงเรียนนวมินทราชินูทิศ สตรีวิทยา ๒
โรงเรียนวัดราชโอรส
โรงเรียนสกลราชวิทยานุกูล
โรงเรียนบรรหารแจ่มใสวิทยา 3
โรงเรียนวชิรกุญชร
โรงเรียนบางบ่อวิทยาคม
มหาวิทยาลัย
มหาวิทยาลัยนราธิวาสราชนครินทร์
คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
มหาวิทยาลัยราชภัฏธนบุรี
ลักษณะทางพฤกษศาสตร์

พิกุลเป็นไม้ยืนต้น ใบเดี่ยว เรียงเวียนสลับ รูปรี รูปไข่กว้าง 2-6 เซนติเมตร ยาว 7-15 เซนติเมตร ปลายใบแหลมเป็นติ่งขอบใบเป็นคลื่น ดอกเดี่ยว อยู่รวมกันเป็นกระจุกที่ปลายกิ่งหรือที่ซอกใบ กลีบเลี้ยง 8 กลีบ เรียงซ้อนกัน 2 ชั้น กลีบดอกประมาณ 24 กลีบ เรียงซ้อนกันโคนกลีบดอกเชื่อมติดกันเล็กน้อย ดอกสีขาว เมื่อใกล้โรยสีเหลืองอมน้ำตาล ดอกบานวันเดียวแล้วร่วง มีกลิ่นหอม ออกดอกตลอดปี ผลสีเหลือง รสหวานอมฝาด
การปลูกเลี้ยง

ปลูกได้ในดินทุกชนิด กลางแจ้ง ต้องการน้ำและความชื้นปานกลาง เจริญได้ดีในดินทุกชนิด ชอบแดดจัด ทนต่อสภาพต่าง ๆ ได้ดี ขึ้นประปรายในป่าดิบทางภาคใต้ ภาคกลาง และภาคตะวันออก ขยายพันธุ์โดยการเพาะเมล็ด ปัจจุบันมีการเพาะปลูกจำหน่ายเป็นจำนวนมาก
ยุทธการที่ไกเซี่ย

ยุทธการที่ไกเซี่ย เป็นการสู้รบครั้งสุดท้ายในเดือนธันวาคม 203 ปีก่อนคริสตกาล ระหว่างสงครามฉู่–ฮั่นระหว่างกองกำลังของหลิว ปัง (ต่อมาคือจักรพรรดิฮั่นเกาจู่) และเซี่ยง ยฺหวี่ การต่อสู้จบลงด้วยชัยชนะของหลิว ปัง ผู้สถาปนาตนเป็นจักรพรรดิและสถาปนาราชวงศ์ฮั่น นี่เป็นการต่อสู้ครั้งใหญ่ครั้งสุดท้ายของสงครามฉู่–ฮั่น ซึ่งจบลงด้วยการฆ่าตัวตายของเซี่ยง ยฺหวี่ และการปกครองของหลิว ปัง อย่างไม่มีข้อโต้แย้ง
ปูมหลัง

กองทัพฮั่นมีชัยชนะเหนือกองทัพฉู่หลายครั้ง, แต่พวกเขาไม่สามารถครอบครองแผ่นดินได้ทั้งหมด. ขณะเดียวกันทางตะวันออกของจีนยังอยู่ภายใต้การควบคุมของรัฐฉู่. ในที่สุดเซี่ยงอฺวี่ก็สามารถจัดระเบียบกองทัพของเขาขึ้นมาได้อีกครั้งพร้อมกับทำการตอบโต้ใส่หลิว ปัง.
ในจุดนี้, ความขัดแย้งครั้งสำคัญระหว่างหลิว ปังและ หาน ซิ่น ก็ได้อุบัติขึ้น. เหตุผลสำคัญเป็นเพราะหลิว ปังปฏิเสธที่จะให้หานซิ่นควบคุมกองทัพฮั่นอันมหาศาล, และเขาปฏิเสธคำแนะนำจำนวนมากของหานซิ่น. ในที่สุดหานซิ่นก็ยั้งกองทัพของเขาไว้ที่ ฉี เมื่อหลิว ปังตกอยู่ภายใต้การปิดล้อมของเซี่ยงอฺวี่. มีทางเดียวเท่านั้นหลิว ปังจึงขอความช่วยเหลือจากที่ปรึกษาทางการทหารผู้ปราดเปรื่อง เตียวเหลียง.
ในสงครามครั้งนี้เตียวเหลียงประสบความสำเร็จในการโจมตีเส้นทางเสบียงของเซี่ยงอฺวี่ ขณะเดียวกันเตียวเหลียงก็ประสบความสำเร็จในการเปิดเส้นทางเสบียงของกองทัพฮั่น. แต่ระหว่างที่สนทนากันมือธนูของเซี่ยงอฺวี่ได้ยิงลูกธนูถูกหลิว ปังได้รับบาดเจ็บที่ ปอด ของเขา. อย่างไรก็ตามหลิว ปังสามารถปกปิดเรื่องนี้จากกองทัพของเขาและเซี่ยงอฺวี่, ส่งผลให้ขวัญกำลังใจของทหารฮั่นเพิ่มสูงขึ้น.